En persons fotavtrykk består av både direkte og indirekte utslipp. Direkte utslipp er når klimagasser slippes ut i forbindelse med en gitt handling - for eksempel eksos ved bilkjøring, eller røyk fra pipa når en fyrer i peis. Direkte utslipp er gjerne en liten del av et fotavtrykk. Indirekte utslipp er summen alle utslippene som kreves for å produsere en gitt vare eller tjeneste, fra materialutvinning og energiforbruk i en fabrikk, til transport og strømforbruket til utsalgsstedet.